দেশে দেশে প্রবাসীদের বর্ষবরণ
নানা আয়োজনে বাংলা নববর্ষ ১৪৩১কে স্বাগত জানিয়েছেন বিশ্বের বিভিন্ন দেশে থাকা প্রবাসী বাংলাদেশিরা। রোববার বর্ষবরণ উৎসবের মধ্য দিয়ে প্রবাসে বেড়ে ওঠা প্রজন্মের কাছে পৌঁছে দিয়েছেন বাংলার ঐতিহ্যের বার্তা।এসব কর্মসূচি নিয়ে বিডিনিউজ টোয়েন্টিফোরের কাছে সংবাদ ও ছবি পাঠিয়েছেন প্রবাসী সংস্কৃতিকর্মী ও প্রবাসী সংগঠনগুলো। তারই কিছু এখানে সংকলিত হলো-অস্ট্রেলিয়াপ্রতি বছরের মতো এবারও বাংলা নববর্ষ উদযাপন করেছে সিডনিতে বাংলা ভাষাভাষীদের সংগঠন ‘শঙ্খনাদ’। সিডনি থেকে মো. ইয়াকুব আলী জানান, দিনব্যাপি এ উৎসবের মধ্যে ছিল বৈশাখের গান, দলীয় সঙ্গীত, গণজাগরণের গান, কবিতা আবৃত্তি ও নাচ। গ্লেনফিল্ড কমিউনিটি হলের আঙিনায় আয়োজিত শোভাযাত্রায় সবার হাতে শোভা পাচ্ছিল বিভিন্ন ধরনের স্লোগান সম্বলিত প্ল্যাকার্ড।দিনটি উপলক্ষ্যে গ্লেনফিল্ড কমিউনিটি হলকে সাজানো হয় বাহারি রঙের সাজে। দেয়ালে দেয়ালে টানানো হয় বিভিন্ন মুখোশের আদলে পোস্টার, বিভিন্ন রকমের ফুল, পাখি ও লতাপাতা। নকশিকাঁথা দিয়ে বানানো হয় ফটো বুথ। সেখানে সবাই দিনভর ছবি তুলে দিনটাকে স্মৃতিময় করে রেখেছেন। মঞ্চও সাজানো হয় বাহারি রঙের কাপড়ে।
সৌদি আরবসৌদি আরবের জেদ্দায় দুই দিনব্যাপী বৈশাখী উৎসবের আয়োজন করেছে বাংলাদেশ ইন্টারন্যাশনাল স্কুল অ্যান্ড কলেজ ও বাংলাদেশ কনস্যুলেট জেনারেল। এতে প্রধান অতিথি ছিলেন কনসাল জেনারেল মোহাম্মদ নাজমুল হক।জেদ্দা থেকে রফিক চৌধুরী জানান, উৎসব শুরু হয় মঙ্গল শোভাযাত্রার মধ্য দিয়ে। বৈশাখী মেলার স্টলগুলোতে ছিল পান্তা ইলিশ, নানা রকম পিঠা, আচার, চটপটি, ঝালমুড়ি, শাড়ি- লুঙ্গি-পাঞ্জাবি এবং শিশুদের খেলনাসহ নানা দেশীয় পণ্য। ব্যবসায়ীদের অভিমত, বাণিজ্যিক চিন্তা নয়, বরং দেশের বাইরে নিজস্ব সংস্কৃতির বিকাশ ঘটাতেই তাদের এমন উদ্যোগ।
কুয়েতউপসাগরীয় দেশ কুয়েতে নানা আয়োজনে পহেলা বৈশাখ উদযাপন করেছে প্রবাসী নারীদের সংগঠন ‘উইমেন্স এম্পাওয়ারমেন্ট অর্গানাইজেশন’।কুয়েত থেকে আ হ জুবেদ জানান, সোমবার দেশটির খেইরান অঞ্চলের এক রিসোর্টে এ আয়োজন করেন তারা। এতে উপস্থিত ছিলেন আয়োজক সংগঠনের সভাপতি নাসরিন আক্তার মৌসুমি, সহ সভাপতি পারভীন ইসলাম, সহ ক্রীড়া সম্পাদক লিজা মাহবুব, আহলাম আমজাদ, ইউসুফ আরাফাত ও আলাল আহমদ।
রাশিয়ারাশিয়ার মস্কোতে নানা আয়োজনে বৈশাখ উদযাপন করেছে বাংলাদেশি শিক্ষার্থীদের সংগঠন ‘বাংলাদেশ ছাত্র সংগঠন রুদেন’।এক সংবাদ বিজ্ঞপ্তিতে জানানো হয়, বৈশাখ উপলক্ষ্যে সাংস্কৃতিক আড্ডার আয়োজন করে সংগঠনটি। এতে অংশ নেন বিদেশি অতিথিরাও।আলোচনায় অংশ নেন আয়োজক সংগঠনের সভাপতি মো. মেহেদি হাসান, সাধারণ সম্পাদক মো. জসিম হাওলাদার, রুদেন ইউনিভার্সিটির শিক্ষক প্রশান্ত ধর, বাংলা প্রেস ক্লাব রাশিয়ার সভাপতি বারেক কায়সার, সাধারণ সম্পাদক ফারজানা স্মৃতি, সৈয়দ আহসানুল ইসলাম আশিক, জি.এম. ইয়াসরিফুল ইসলাম, সানজিদা কামাল ও কাজী সোনিয়া তাসনীম।
চীনচীনে ঈদ পুনর্মিলনী ও পহেলা বৈশাখ উদযাপন করেছে ‘বাংলাদেশি কমিউনিটি গুয়াংঝু’ (বিসিজি)।চীন থেকে মোহাম্মদ ছাইয়েদুল ইসলাম জানান, রোববার গুয়াংঝু শহরের সানইউয়ালি পার্কে দিনব্যাপী এ উৎসব করেন তারা। দিনব্যাপী এ উৎসবের নানা আয়োজনে ছিল নববর্ষের র‌্যালি, শিশুদের চিত্রাঙ্কন প্রতিযোগিতা, দেশি খেলাধুলা, কবিতা আবৃত্তি, বাংলা লোকসঙ্গীত পরিবেশন, আলোচনা সভা এবং ঐতিহ্যবাহী বাংলাদেশি খাবার পরিবেশন।গোলাম কাদের সিদ্দীকি ও আবু সায়েমের উপস্থাপনায় সভায় বক্তব্য দেন মিরাজ আহম্মেদ, হুমায়ন কবির দুলাল, কল্লোল কান্তি দেবনাথ, মামুন শিকদার, সাখাওয়াত হোসেন, আতিকুল্লাহ ও মাহাদী অমিত।
পর্তুগালপর্তুগালের রাজধানী লিসবনে বাংলাদেশি কমিউনিটির উদ্যোগে নানা আয়োজনের মধ্য দিয়ে বাংলা বর্ষবরণ উৎসব অনুষ্ঠিত হয়েছে।লিসবন থেকে শাহ মোহাম্মদ তানভীর জানান, বর্ষবরণ উদযাপন পরিষদের সদস্য সচিব শিপলু আহমেদ ও রাসেল মজুমদারের সঞ্চালনায় শিশুদের চিত্রাঙ্কন প্রতিযোগিতার মাধ্যমে অনুষ্ঠান শুরু হয়। অন্যান্য আয়োজনের মধ্যে ছিল আবৃত্তি, গান, নাচ পরিবেশন, নারীদের বালিশ খেলা ও পান্তা ইংলিশ-ভর্তা খাওয়া।অনুষ্ঠানে বক্তব্য দেন রানা তছলিম উদ্দিন, বর্ষবরণ উদযাপন পরিষদের আহ্বায়ক খলিলুর রহমান সাগর, রনি হোসাইন, পর্তুগাল বাংলা প্রেস ক্লাবের প্রতিষ্ঠাতা সভাপতি রনি মোহাম্মদ, বর্তমান সভাপতি রাসেল আহম্মেদ, সাবেক সভাপতি ফরিদ আহমেদ পাটোয়ারী, সহ সভাপতি আনোয়ার এস খান ফাহিম, সাধারণ সম্পাদক শহীদ আহমদ প্রিন্স, মো. জহিরুল ইসলাম, ফৌজিয়া খাতুন রানা, মাসুম আহমেদ, পর্তুগাল সাহিত্য সংসদের সভাপতি এনামুল হক, সাধারণ সম্পাদক আবুল আসাদ, যুগ্ম সাধারণ সম্পাদক হাফিজ আল আসাদ, সাংগঠনিক সম্পাদক হাসান মাহমুদ, আবু ইমন, আহমেদ লিটন, এস.এম আজাদ, গোলাম মাহমুদ আযম, সোহেল আহমদ, ইমরানুল হক ইমু, শিহাব আহমেদ, আমির আলী, মাসুম আহমেদ, নাঈম হাসান ও আব্দুল কাদের জিলানী।
ফিনল্যান্ডফিনল্যান্ডের হেলসেঙ্কির স্কুল মিলনায়তনে পহেলা বৈশাখের প্রাণের উৎসবে মেতেছিলেন প্রবাসী বাংলাদেশিরা। ফিনল্যান্ড থেকে অনুরূপ টিটু জানান, ‘ইতিকথা’ শিরোনামে এ উৎসবের আয়োজন করা হয় ‘উৎসবে বাঙালি’ সংগঠনের ব্যানারে।বৈশাখী মেলা, মঙ্গল শোভাযাত্রা আর নাচ-গান-আবৃত্তিতে প্রবাসীরা দেশের সংস্কৃতিকে তুলে ধরেন। মিলনায়তনের এক পাশে বসে বিভিন্ন রকমারি খাবার ও পোশাকের দোকান।

নানা আয়োজনে বাংলা নববর্ষ ১৪৩১কে স্বাগত জানিয়েছেন বিশ্বের বিভিন্ন দেশে থাকা প্রবাসীরা।